'Men til tross for at noen betaler dyrt for å ta vare på kjæledyret sitt i ferien, er det et problem at et økende antall dyr blir dumpet før eier skal ut på reise, ifølge Mattilsynet. Andre etterlater kjæledyrene sine hjemme alene.
– Mattilsynet er glad for at dyreeiere er ansvarsbevisste og sørger for forsvarlig feriepass til dyrene sine. Spesielt når familie eller venner ikke kan stille opp og gi dyret det som trengs i ferien, er et godkjent dyrepensjonat en god løsning. Å etterlate dyret uten forsvarlig tilsyn og stell er ikke lov, sier seniorrådgiver seksjon dyrevelferd i Mattilsynet, Maria V. Veggeland, til VG.